b'\n_START_ARTICLE_\nPiim\xc3\xa4juusto\n_START_PARAGRAPH_\nPiim\xc3\xa4juusto on maidosta ja piim\xc3\xa4st\xc3\xa4 tehty tai piim\xc3\xa4ll\xc3\xa4 hapatettu, juoksetettu tuorejuusto, jonka tekoon nykyisin k\xc3\xa4ytet\xc3\xa4\xc3\xa4n osaksi my\xc3\xb6s kermaviili\xc3\xa4. Seosta l\xc3\xa4mmitet\xc3\xa4\xc3\xa4n, kunnes hera erottuu. Hera valutetaan pois seoksesta juustoliinalla (kostutetulla sideharsolla) vuoratussa l\xc3\xa4vik\xc3\xb6ss\xc3\xa4 tai juustokeh\xc3\xa4ss\xc3\xa4, ja kiinte\xc3\xa4 aines maustetaan suolalla ja joskus my\xc3\xb6s yrteill\xc3\xa4. Juusto kiedotaan sideharsoon, sen p\xc3\xa4\xc3\xa4lle laitetaan paino ja sen annetaan j\xc3\xa4\xc3\xa4hty\xc3\xa4 viile\xc3\xa4ss\xc3\xa4. Haluttaessa pintaan kaunis kullanruskea v\xc3\xa4ri juustoa voidaan pit\xc3\xa4\xc3\xa4 kymmenen minuuttia kuumassa uunissa._NEWLINE_Perinteist\xc3\xa4 piim\xc3\xa4juustoa on valmistettu kotikeitti\xc3\xb6iss\xc3\xa4 etenkin Ahvenanmaalla, H\xc3\xa4meess\xc3\xa4, Satakunnassa, Uudellamaalla ja Varsinais-Suomessa._NEWLINE_Cottage cheese on Englannissa ja Yhdysvalloissa valmistettu valkoinen piim\xc3\xa4juusto.'